text: [{"text_idx": "#000001", "text": "U\u0301rslit fra\u0301 yvirlitstrolingunum i\u0301 summar"}, {"text_idx": "#000007", "text": "Einki skra\u0301setingargjald skal rindast av elbilum i\u0301 2023 og 2024, og skipanin vi\u00f0 MVG-afturbering ver\u00f0ur longd."}, {"text_idx": "#000008", "text": "Serliga skipanin, sum skuldi fa\u0301a f\u00f8royingar at leggja seg eftir meira umhv\u00f8rvisvinarligum loysnum, ta\u0301 i\u00f0 teir keypa bil, heldur fram tvey a\u0301r afturat."}, {"text_idx": "#000009", "text": "Landssty\u0301risma\u00f0urin i\u0301 fi\u0301ggjarma\u0301lum, Uni Rasmussen, hevur lagt tvey lo\u0301garuppskot fyri L\u00f8gtingi\u00f0, sum skulu leingja skipanina vi\u00f0 a\u0301vikavist MVG-afturbering og fri\u0301t\u00f8ku fyri skra\u0301setingargjald a\u0301 elbilum."}, {"text_idx": "#000010", "text": "Hetta hevur i\u0301 stuttum vi\u00f0 s\u00e6r, at skra\u0301setingargjald ikki skal gjaldast fyri el- og vetnisakf\u00f8r i\u0301 2023 og 2024. Fra\u0301 2025 ver\u00f0ur skra\u0301setingargjaldi\u00f0 stigvi\u0301st sett i\u0301 gildi aftur."}, {"text_idx": "#000011", "text": "Skipanin vi\u00f0 afturbering av meirvir\u00f0isgjaldinum ver\u00f0ur eisini longd. Ta\u00f0 hevur vi\u00f0 s\u00e6r, at keyparar av elbilum komandi tvey a\u0301rini fa\u0301a upp til 70.000 kro\u0301nur av MVG \u0301num a\u0301 bilinum afturrinda\u00f0ar. Fra\u0301 2025 ver\u00f0ur afturberingin av meirvir\u00f0isgjaldinum stigvi\u0301st minka\u00f0 og fellur burtur i\u0301 2028."}, {"text_idx": "#000012", "text": "MVG-afturberingin fyri plug-in hybrid bilar heldur fram o\u0301broytt sum i\u0301 dag. Ta\u00f0 merkir 70.000 kr. i\u0301 MVG afturbering i\u0301 2022 og 35.000 kr. i\u0301 2023 og 2024. Fra\u0301 2025 ver\u00f0ur ongin MVG afturbering fyri plug-in hybrid bilar."}, {"text_idx": "#000013", "text": "Uppskotini um at leingja serskipanina fyri umhv\u00f8rvisvinarligar bilar eru i\u0301 tra\u0301\u00f0 vi\u00f0 samtykta ve\u00f0urlagspolitikkin, sum m\u00e6lir til fleiri a\u0301t\u00f8k at skunda undir orkuskifti\u00f0 i\u0301 F\u00f8royum."}, {"text_idx": "#000014", "text": "Ve\u00f0urlagsnevndin hja\u0301 ST, Intergovernmental Panel on Climate Change (IPCC), m\u00e6lir til at skerja samla\u00f0a u\u0301tla\u0301ti\u00f0 av ve\u00f0urlagsgassi i\u0301 heiminum vi\u00f0 45% i\u0301 2030. Stovnurin m\u00e6lir eisini sta\u00f0iliga til, at heimsins lond ikki hava meira u\u0301tla\u0301t i\u0301 2050 enn tr\u00f8, plantur og hav kunnu upptaka."}, {"text_idx": "#000015", "text": "Gongd er komin a\u0301 s\u00f8luna a\u0301 elbilum, men landsty\u0301ri\u00f0 metir, at ta\u00f0 framvegis er ney\u00f0ugt at stu\u00f0la fo\u0301lki fi\u0301ggjarliga til at velja umhv\u00f8rvisvinarligar loysnir. Ti\u0301 er gj\u00f8rt av at leingja skipanina vi\u00f0 MVG-afturbering og fri\u0301t\u00f8ku fyri skra\u0301setingargjald."}, {"text_idx": "#000017", "text": "Try\u0301 \u00f8ki afturat bo\u00f0in u\u0301t omanfyri Argjahamar"}, {"text_idx": "#000021", "text": "Din e-mailadresse vil ikke blive publiceret. Kr\u00e6vede felter er markeret med *"}]